[{"text_idx": "#000004", "text": "philstubbingtonApr 16, 20213 min read"}, {"text_idx": "#000005", "text": "Wythnos o ddysgu yn yr awyr agored yng Nghymru.... neu (ychydig) yn fwy cryno, #WythnosDysguynyrAwyr"}, {"text_idx": "#000006", "text": "Mae Cymru'n enwog fel gwlad a\u0302 thirwedd hardd, trawiadol a chynhyrfus, sy'n llawn diwylliant, cyffro a chyfleoedd i ddysgu. Ac nid yw dysgu yn yr awyr agored yn eithriad."}, {"text_idx": "#000008", "text": "\"Mae Cyngor Cymru ar gyfer Dysgu yn yr Awyr Agored yn dwyn ynghyd y rhanddeiliaid cenedlaethol a rhanbarthol allweddol sy'n ymwneud a\u0302 llunio dysgu awyr agored o ansawdd uchel a chysylltiad a\u0302'r amgylchedd naturiol. Dyma offeryn hyblyg ac effeithiol sy'n gweithio gyda Llywodraeth Cymru i lunio dyfodol dysgu y tu allan i'r ystafell ddosbarth i blant a phobl ifanc, teuluoedd a chymunedau ledled Cymru. Gan weithio ar y cyd a\u0302 Cyfoeth Naturiol Cymru, rydyn ni\u2019n cydlynu #WythnosDysguynyrAwyrAgoredCymru bob blwyddyn i:"}, {"text_idx": "#000009", "text": "Ddathlu'r gweithgareddau, sefydliadau a chyfleoedd anhygoel ar gyfer dysgu awyr agored a chysylltiad a\u0302 natur, sy'n digwydd bob dydd ledled CymruCodi ymwybyddiaeth o werth mynd a\u0302 dysgu i\u2019r awyr agored a phwysigrwydd yr effaith mae cysylltu a\u0302'r amgylchedd naturiol yn ei chael ar bobl, cymunedau, natur a chenedlaethau'r dyfodol.Ymgyrchu dros fwy o gefnogaeth a chydnabyddiaeth ar gyfer dysgu yn yr awyr agored ac arddangos Cymru fel arweinydd agweddau wrth ddarparu dysgu awyr agored o ansawdd uchel ledled y wlad."}, {"text_idx": "#000010", "text": "Ddathlu'r gweithgareddau, sefydliadau a chyfleoedd anhygoel ar gyfer dysgu awyr agored a chysylltiad a\u0302 natur, sy'n digwydd bob dydd ledled Cymru"}, {"text_idx": "#000011", "text": "Codi ymwybyddiaeth o werth mynd a\u0302 dysgu i\u2019r awyr agored a phwysigrwydd yr effaith mae cysylltu a\u0302'r amgylchedd naturiol yn ei chael ar bobl, cymunedau, natur a chenedlaethau'r dyfodol."}, {"text_idx": "#000012", "text": "Ymgyrchu dros fwy o gefnogaeth a chydnabyddiaeth ar gyfer dysgu yn yr awyr agored ac arddangos Cymru fel arweinydd agweddau wrth ddarparu dysgu awyr agored o ansawdd uchel ledled y wlad."}, {"text_idx": "#000013", "text": "O hyfforddiant DPP a gweminarau am ddim i athrawon ac arweinwyr, adnoddau, ffilmiau a gweithgareddau hawdd eu defnyddio, i ddigwyddiadau dathlu a chreu cyffro ar y cyfryngau cymdeithasol; mae #wythnosdysguynyrawyragoredcymru yn creu\u2019r llwyfan i hyrwyddo dysgu yn yr awyr agored, darparu cyfleoedd i gynulleidfaoedd newydd ac amrywiol ac arddangos Cymru fel y prif leoliad ar gyfer dysgu ac addysgu o ansawdd uchel yn yr awyr agored."}, {"text_idx": "#000014", "text": "Mae cymaint o grwpiau a sefydliadau anhygoel naill ai'n darparu cyfleoedd i gymryd rhan mewn dysgu yn yr awyr agored neu\u2019n datblygu eu profiad eu hunain drwy hyfforddiant a dysgu. Dyma gwpl a ddaliodd ein sylw:"}, {"text_idx": "#000015", "text": "Yn dilyn trafodaethau gyda thi\u0302m arwain yr ysgol, mae Ysgol Gynradd Glyncoed yng Nglynebwy yn cynllunio er mwyn i Wythnos Dysgu Yn yr Awyr Agored Cymru fod yn gyfle i ddatblygu dull ysgol gyfan ar sut i fod y tu allan a beth allwch chi ei wneud gyda natur."}, {"text_idx": "#000016", "text": "\"Rydyn ni\u2019n gobeithio tynnu sylw at gyfleoedd synhwyraidd, sut i gynnwys dysgwyr wrth wylio natur; arwyddion o'r gwanwyn, darluniau arsylliadol o goed ceirios, cennin Pedr, a blodau gwanwynol eraill\" \u2013 Alice Hadley, Ysgol Gynradd Glyncoed."}, {"text_idx": "#000020", "text": "P'un a ydych chi\u2019n cymryd rhan mewn cwrs hyfforddi, yn mynd a\u0302 grw\u0302p y tu allan, yn mwynhau gweld a chlywed holl brysurdeb yr wythnos ar y newyddion neu'r cyfryngau cymdeithasol neu'n defnyddio'r wythnos hon i dreulio ychydig o amser y tu allan yn cysylltu a\u0302 natur \u2013 mwynhewch y profiad a neilltuwch amser i chi'ch hun a'ch lles eich hun."}, {"text_idx": "#000024", "text": "Meddyliwch am ein byd ar Ddiwrnod y Llyfr; llyfrau, llythrennedd, ac addysg cysylltiad a\u0302 natur"}]